Φιλέτο πέρκας ψητό με σάλτσα λιαστής ντομάτας
Μια πεντανόστιμη και ελαφριά συνταγή. Το φιλέτο πέρκας είναι έτοιμο σε λίγα λεπτά.
4 κουτ. σούπας γιαούρτι στραγγιστό, 2 κουτ. σούπας σάλτσα λιαστής ντομάτας (έτοιμη· εναλλακτικά, χτυπάμε στο μούλτι 4 - 5 λιαστές ντομάτες -από βάζο με λάδι- μαζί με 1 κουτ. σούπας από το ελαιόλαδο όπου είναι συντηρημένες), 2 - 3 κουτ. σούπας βασιλικό χοντροκομμένο, φρεσκοτριμμένο πιπέρι, 4 φιλέτα πέρκας (περίπου 200 γρ. το ένα)
Προθερμαίνουμε το φούρνο στον αέρα και στο γκριλ. Σε ένα μπολ ανακατεύουμε το γιαούρτι με τη σάλτσα λιαστής ντομάτας, το βασιλικό και το πιπέρι. Απλώνουμε το μείγμα πάνω στα φιλέτα πέρκας. Βάζουμε τα φιλέτα σε ένα ταψάκι και τα ψήνουμε για 6 - 7 λεπτά, ανάλογα με το πάχος τους, χωρίς να τα γυρίσουμε. Σερβίρουμε τα φιλέτα ζεστά και συνοδεύουμε, αν θέλουμε, με πράσινη σαλάτα.
Ψάρι,Light